text: Христо Стоичков с номинация за дрийм тийма на всички времена - Спорт
  Българската футболна легенда Христо Стоичков е номиниран за най-добър ляв нападател в историята на футбола. Номинацията е в рамките на инициативата на авторитетното френско издание France Footbаll за определянето на идеалния отбор за всички времена.
  Сред номинираните за най-добър ляв нападател са още 9 футболисти, сред които Кристиано Роналдо, Роналдиньо, Ривалдо и Карл-Хайнц Румениге.
  Идеалната единайсеторка за всички времена ще бъде определена с гласовете на над 170 спортни журналисти от цял свят.
  Стоичков е носител на "Златната топка" и "Златна обувка". Влиза в идеалния състав на Световното първенство по футбол през 1994 г. в САЩ с отбелязани 6 попадения. Пет пъти е избиран за Футболист № 1 на България.